# Opkvalificeringskursus i kristendomskundskab – Prøven

Prøven består af en kort synopse/oversigt og en mundtlig del.

**Synopsen/oversigten**

Kursisten udarbejder og afleverer en kort synopse på 1-2 sider, der i punktform viser, hvad kursisten ønsker at komme omkring til den mundtlige del. Der kan suppleres med stikord eller korte sætninger for at præcisere de enkelte punktuer.

**Den mundtlige del**

Kursisten præsenterer et undervisningsforløb – Det kan være et forløb kursisten selv har udarbejdet, et forløb fra en fagportal, fra et bogsystem eller andet, der er sat i en didaktisk model. Kursisten skal forholde sig analyserende og argumenterende i sin gennemgang af undervisningsforløbet og inddrage didaktiske og pædagogiske overvejelser, herunder valg af mål, fagligt indhold og tilgange, elevforudsætninger, arbejdsformer og evaluering.

**Prøvens varighed**

2 uger før den mundtlige prøve afleveres synopsen – enten elektronisk som mail til info@skolekirkesyddjurs.dk eller fysisk ved aflevering på Molsvej 8.b, 8410 Rønde.

Den mundtlige prøvetid:

 1 kursist = 30 min. Inkl. Feedback

 2 kursister = 40 min. Inkl. Feedback

 3 kursister = 45 min. Inkl. Feedback

**Prøvens hensigt**

At kursisten viser, at han/hun har viden om og kan forholde sig kritisk, analyserende og vurderende til forberedelse, gennemførelse og evaluering af et undervisningsforløb i kristendomskundskabsfaget.

At kursisten viser, at han/hun har viden om og kan forholde sig kritisk, analyserende og vurderende til egen praksis.